Jann Sjursen (KRF), 2001-05-03:
Ja, så er vi tilbage i 2001.
Kristeligt Folkeparti vil ikke afvise, at der kan opstå en risiko for, at såkaldte slyngelstater vil bruge raketter forsynet med masseødelæggelsesvåben mod USA, dets allierede og »vennerne«. Det skyldes ikke mindst en stærkt beklagelig spredning af teknologi til fremstilling og fremføring af masseødelæggelsesvåben.
lande med en betydelig militær og industriel kapacitet såsom Iran, Irak og Nordkorea må således formodes i dag at have muligheder for at udvikle eller videreudvikle masseødelæggelsesvåben.
Jeg skal ikke her gå nærmere ind på en detaljeret trusselsvurdering af disse tre lande.
Men et missilforsvar udgør ikke nødvendigvis det bedste og i hvert fald ikke det eneste middel til at imødegå mulige trusler fra disse lande.
En mere aktiv indsats fra Bushadministrationens side vil efter alt at dømme kunne fremme en sådan normalisering, ja, muligvis fremme en fredsaftale og en genforening af de to lande.
For Kristeligt Folkeparti er det helt afgørende, at de amerikanske raketforslagsplaner ikke medfører et mere spændt internationalt klima til skade for f.eks. nedrustningsforhandlingerne, og at de ikke medfører splittelse i NATO.
bør Bushadministrationen søge at fremskynde Senatets godkendelse af traktaten vedrørende standsning af atomprøvning af kernevåben, arbejde på en opstramning af konventionen vedrørende biologiske våben samt hurtigst muligt indlede forhandlinger med Nordkorea om Nordkoreas missil- og atomvåbenprogram med henblik på standsning og afvikling af dette som led i en normaliseringsaftale med Sydkorea og udviklingsbistand til Nordkorea.
For det andet: En øget indsats i samarbejdet med Rusland for yderligere reduktioner i antallet af offensive kernevåbenbestykkede missilsystemer, det vil sige: en videreførsel af START-processen.
For det tredje: En forstærket indsats i samarbejdet med Rusland for at øge sikkerheden omkring de russiske lagre af atombrændsel og deaktiverede kernevåben samt hurtig demontering og uskadeliggørelse af disse for at hindre uautoriseret brug heraf, herunder illegalt salg til tredjelande og terrorgrupper.
For det fjerde: Prioritering af den type missilforsvarssystemer, som ikke er i strid med ABM-traktaten, og som ikke influerer på balancen mellem USA's og Ruslands strategiske kernevåbensystemer.
Herudover prioriterer vi fra Kristeligt Folkepartis side en stærk dialog med USA og vore øvrige partnere i NATO om trusselsbilledet, især naturligvis med henblik på udviklingen
i de tre førnævnte lande, en løbende amerikansk orientering om status i missilforsvarsplanerne, herunder de forskellige teknologiske alternativer, og snarlige forhandlinger mellem USA og Rusland om mulighederne for eventuelt at tilpasse ABM-traktaten, så det oprindelige sigte fastholdes, men således at parterne inden for en revideret ABM-traktat får mulighed for at opstille et begrænset missilforsvar.
Kristeligt Folkeparti vil med andre ord advare USA mod at tage ensidige skridt på det sikkerhedspolitiske område, som vil medføre alvorlig belastning af forholdet til især Rusland og Kina og muligvis vil kunne udløse et nyt våbenkapløb og en generel forværring af det internationale politiske klima, f.eks. hindre yderligere fremskridt på nedrustningsområdet inden for CFE- og START-processerne og belaste samarbejdsmulighederne i FN's Sikkerhedsråd.
Som jeg tidligere har tilkendegivet i debatten, er vi fra Kristeligt Folkepartis side skuffede over, at regeringspartierne, Venstre, De Konservative og Centrum-Demokraterne ikke har magtet at formulere et forslag til vedtagelse, der inddrager disse overordnede synspunkter om den globale udvikling i relation til de nye trusselsbilleder, der tegner sig. Derfor skal jeg blot henvise til det tidligere forslag
til vedtagelse, som jeg har fremsat på Kristeligt Folkepartis vegne, og som vi selvfølgelig fortsat støtter, og sige, at vi vil undlade at stemme til det af regeringspartierne med flere fremlagte forslag til vedtagelse, idet vi ikke synes, det er dækkende for den måde, som Folketinget skal møde de udfordringer, der i dag melder sig på baggrund af de amerikanske missilforsvarsplaner.